Public procurement notice: Contract Award Notice
Published: 2018-01-25
Buyer: Οργανισμός Λιμένος Ηγουμενίτσας Α.Ε.
Country: GR
Contract type: Services
Procedure: Open procedure
CPV classification: 79710000: Security services
Estimated value:  EUR
Award criteria: Lowest price

Technical requirements: «Παροχή υπηρεσιών ασφαλείας/φύλαξης των λιμενικών εγκαταστάσεων, αρμοδιότητας Οργανισμού Λιμένα Ηγουμενίτσας Α.Ε., για την εφαρμογή του κώδικα ISPS».
Αντικείμενο της σύμβασης, είναι η παροχή υπηρεσιών ασφαλείας, από Ιδιωτικές Επιχειρήσεις Παροχής Υπηρεσιών Ασφαλείας (Ι.Ε.Π.Υ.Α.), κατόχους της αδείας του Ν.2518/1997 (ΦΕΚ Α’164), όπως τροποποιήθηκε με το Ν.3707/2008 (ΦΕΚ Α΄209) και ισχύει, όπως προβλέπεται στον Νόμο 3622/2007 (ΦΕΚ Α’281), όπως τροποποιήθηκε με το άρθρο 12 του Ν.4150/2013 (ΦΕΚ Α΄102) και ισχύει, και σύμφωνα με την Υπουργική Απόφαση 4434.1/02/08 (ΦΕΚ Β’1877). Οι υπηρεσίες αυτές αφορούν στον έλεγχο πρόσβασης, προσώπων και οχημάτων στους χώρους της λιμενικής εγκατάστασης, έλεγχο ασφάλειας των εισερχομένων στα πλοία, επιβατών, των χειραποσκευών και των αποσκευών τους, ιδιαίτερα, από τα σημεία ελέγχου του επιβατικού σταθμού λιμένος Ηγουμενίτσας, με την βοήθεια των ηλεκτρονικών συσκευών ελέγχου αποσκευών και προσώπων, όπως μαγνητικών πυλών, ακτινοσκοπικών μηχανημάτων (X-Rays), επιτήρηση συστημάτων CCTV στο Κέντρο Ελέγχου Ασφάλειας Λιμενικής Εγκατάστασης (Κ.Ε.Α.Λ.Ε.), τήρηση βιβλίων εισερχομένων – εξερχόμενων, τήρηση βιβλίων συμβάντων, έλεγχος πρόσβασης επιβατών (εισιτήρια, κάρτες επιβίβασης κ.λπ.), χρηστών λιμένα, εργαζομένων κ.λπ., χωρίς να προκαλούνται, στο μέτρο του εφικτού, καθυστερήσεις σε επιβάτες και οχήματα προς επιβίβαση στα υπόχρεα πλοία. Επίσης, έρευνες ασφαλείας και περιπολίες σε χώρους των Λιμενικών Εγκαταστάσεων και αναφορά συμβάντων στον Υ.Α.Λ.Ε. ή/και στον Πρόεδρο και Διευθύνοντα Σύμβουλο ή τον όποιο εκπρόσωπο του Οργανισμού έχει ορίσει ο Υ.Α.Λ.Ε. ή ορίζεται στα εγκεκριμένα Σχέδια Ασφάλειας των Λιμενικών Εγκαταστάσεων (Σ.Α.Λ.Ε.), της Οργανισμός Λιμένος Ηγουμενίτσας Α.Ε..
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και υποστεί ή ενδέχεται να υποστεί ζημιά από πράξη ή παράλειψη της αναθέτουσας αρχής, συμπεριλαμβανομένης της διακήρυξης, δικαιούται να ασκήσει ενώπιον της αναθέτουσας αρχής προδικαστική προσφυγή, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του, μέσα σε προθεσμία δέκα (10) ημερών αφότου έλαβε πλήρη γνώση της παράνομης πράξης ή παράλειψης, σύμφωνα με τα αναλυτικά οριζόμενα στο άρθρο 4 του ν. 3886/2010 (Α΄/147). Η προδικαστική προσφυγή υποβάλλεται ηλεκτρονικά, με τη συμπλήρωση της ειδικής φόρμας του Συστήματος και την επισύναψη του σχετικού εγγράφου σε μορφή αρχείου τύπου pdf, το οποίο φέρει ψηφιακή υπογραφή σκληρής αποθήκευσης.
Η Αναθέτουσα Αρχή αποφαίνεται αιτιολογημένα, κατόπιν γνωμοδότησης της αρμόδιας Επιτροπής αξιολόγησης ενστάσεων - προδικαστικών προσφυγών, σύμφωνα με το πιο πάνω άρθρο, μέσα σε προθεσμία δεκαπέντε (15) ημερών από την άσκηση της προδικαστικής προσφυγής. Αν παρέλθει άπρακτη η προθεσμία, τεκμαίρεται η απόρριψή της.
Οι χρήστες - οικονομικοί φορείς, ενημερώνονται για την αποδοχή ή την απόρριψη της προσφυγής μέσω της λειτουργίας του Συστήματος «Επικοινωνία».
Η άσκηση της ως άνω προδικαστικής προσφυγής είναι υποχρεωτική, για την υποβολή αίτησης ασφαλιστικών μέτρων του άρθρου 5 του ν. 3886/2010.
Η αίτηση ασφαλιστικών μέτρων κατατίθεται στο αρμόδιο δικαστήριο, μέσα σε προθεσμία δέκα (10) ημερών από τη ρητή ή σιωπηρή απόρριψη τής προδικαστικής προσφυγής και η προθεσμία για την άσκησή της, η άσκηση αυτής, καθώς και η προθεσμία και η άσκηση της αίτησης ασφαλιστικών μέτρων, κωλύουν τη σύναψη της σύμβασης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Εφόσον ασκηθεί αίτηση ασφαλιστικών μέτρων, ο αιτών ειδοποιεί σχετικά την Α.Α. με κάθε πρόσφορο μέσο, όπως τα ηλεκτρονικά και η τηλεομοιοτυπία, μέσα σε πέντε (5) ημέρες από την άσκηση της αιτήσεως.
Κατά τα λοιπά, η άσκηση αίτησης ασφαλιστικών μέτρων δεν κωλύει την πρόοδο της διαγωνιστικής διαδικασίας, εκτός αν ορίζεται άλλως με την ως άνω προσωρινή διαταγή, σύμφωνα με τα αναλυτικά οριζόμενα στο άρθρο 5 του Ν. 3886/2010, όπως ισχύει.
Διαφορές που αναφύονται από πράξεις ή παραλείψεις, οι οποίες εκδίδονται ή συντελούνται μετά την 31η Μαΐου 2017, διέπονται από τις διατάξεις του Βιβλίου ΙV (άρθρα 345 έως 374), του ν. 4412/2016.


Number of bids: 1